SRIP Pametna Mesta in Skupnosti

Webinar Na trge Kolumbije in Mehike: Kako se pripraviti, koga nagovoriti, kdaj vstopiti
2026-02-03 16:00 (Europe/Ljubljana) | Spletni dogodek
Center za mednarodno poslovanje (CEMP) in Sekcija startup in scaleup podjetij pri GZS v sodelovanju s partnerji v Latinski Ameriki in Mehiki organizirata webinar »Na trge Kolumbije in Mehike: Kako se pripraviti, koga nagovoriti, kdaj vstopiti«, ki bo potekal 3. 2. 2026 ob 16.00.
Dogodek bo podjetjem predstavil aktualne gospodarske trende, strateške sektorje ter konkretne priložnosti za sodelovanje, trgovanje in investicije v regiji, ki postaja vse pomembnejši partner za evropska podjetja.
Udeležba na dogodku je brezplačna, potrebna pa je predhodna prijava preko spletne prijavnice. Prijave so odprte do 2. 2. 2026 oziroma do zapolnitve mest.

Seminar BID for the Americas 2026: Poslovne priložnosti v Latinski Ameriki in na Karibih
2026-02-02 15:00 - 18:00 | Center of Excellence in Finance, Cankarjeva cesta 18, Ljubljana
Seminar BID for Americas 2026 že četrto leto zapored organizira Ministrstvo za finance v sodelovanju z Medameriško razvojno banko in slovenskimi partnerji, med njimi Ministrstvom za zunanje in evropske zadeve in Javno agencijo SPIRIT Slovenija. Potekal bo 2. 2. 2026 (prestavljeno iz 3. 2.) ob 15.00 v Center of Excellence in Finance, Cankarjeva cesta 18, Ljubljana.
Spoznali boste Skupino Medameriške razvojne banke (IDB Group) in predstavljene vam bodo poslovne priložnosti v Latinski Ameriki in na Karibih.
Svojo udeležbo lahko potrdite na e-naslovu: barbara.knapic@gov.si. Rok za prijavo je 29. 1. 2026.

Spletni informativni dan Obzorje Evropa Grozd 4
2026-01-29 09:00 - 2026-01-30 17:00 | Spletni dogodek
Evropska komisija bo organizirala spletni informativni dan Obzorje Evropa Grozd 4, ki bo potekal 29. in 30. 1. 2026 od 9.00 do 17.00.

Investing with Global Gateway in Sub-Saharan Africa, Asia and Latin America
2026-01-28 14:00 - 15:30 | Spletni dogodek
Skupina za investicijsko vozlišče Evropske komisije za mednarodna partnerstva (The Investment Hub team of the European Commission Directorate General for International Partnership – DG INTPA) vabi na dogodek Investing with Global Gateway in Sub-Saharan Africa, Asia and Latin America, ki bo potekal 28. 1. 2026 od 14.00 do 15.30 prek spleta. Cilj dogodka je predstaviti nov kanal zasebnemu sektorju EU za pripravo naložbenih predlogov Global Gateway.
Potrebna je prijava do 22. 1. 2026.

Informativni dan za javni razpis STEP
2026-01-27 12:30 - 15:00 | Hotel City, Ulica Kneza Koclja 22, Maribor
Nacionalna kontaktna točka STEP Slovenija, ki deluje v okviru Slovenskega podjetniškega sklada, bo v sodelovanju z javno agencijo ARIS in Ministrstvom za gospodarstvo, turizem in šport organizirala informativni dan za javni razpis STEP. Dogodek bo potekal 27. 1. 2026 od 12.30 do 15.00 v Hotelu City v Mariboru, Ulica Kneza Koclja 22.
Potrebna je prijava do vključno 23. 1. 2026.

1. LIFE delavnica za pisanje projektnih prijav 2026
2026-01-27 - 2026-01-28 | CENTER ROG, Trubarjeva 72, Ljubljana
Ekipa projekta LIFE Krepitev zmogljivosti 2 vabi na 1. LIFE delavnico za pisanje projektnih prijav 2026, ki bo potekala v dveh terminih glede na tematiko in sicer 27. in 28. 1. 2026 v Centru Rog, Trubarjeva 72, Ljubljana. Udeležba je možna samo na enem izmed terminov.
Potrebna je prijava do 23. 1. 2026.

Dan SPIRIT Slovenija
2026-01-23 09:15 - 13:30 | Four Points by Sheraton Ljubljana Mons, Pot za Brdom 4, Ljubljana
Dan SPIRIT Slovenija bo potekal 23. 1. 2026 od 9.15 do 13.30 v Four Points by Sheraton Ljubljana Mons. Predstavili bodo ključne dosežke preteklega leta ter načrte in priložnosti, ki bodo oblikovali podporno okolje za podjetja v 2026.
Potrebna je prijava do 15. 1. 2026.

Informativni dan Obzorje Evropa – Delovni program WIDERA 2026-2027, del Widening
2026-01-22 | Spletni dogodek
Evropska komisija vabi na informativni dan Obzorje Evropa – Delovni program WIDERA 2026-2027, del Widening, ki bo potekal 22. 1. 2026 ob 10.00 prek spleta.
Predstavili bodo razpis Widening, destinacija “Izboljšan dostop do odličnosti”: teme razpisov, možnosti za prijavitelje (raziskovalne organizacije, univerze, inkubatorji, start-up podjetja, nacionalne institucije) in okvire sodelovanja v raziskavah in inovacijah v Evropi.

Gospodarska delegacija na Japonsko z ogledom sejma Automotive World
2026-01-21 - 2026-01-28 | Tokio, Japonska
SPIRIT Slovenija, javna agencija, ob podpori Ministrstva za gospodarstvo, turizem in šport med 21. in 28. januarjem 2026 organizira izhodno gospodarsko delegacijo v Tokio (Japonska), v okviru katere bodo slovenska podjetja obiskala mednarodni avtomobilistični sejem Automotive World, obiskala japonska podjetja in se udeležila finančno-investicijske konference, v organizaciji Ministrstva za finance Republike Slovenije.
Prijavite se lahko najkasneje do 19. decembra 2025 oziroma do zapolnitve prostih mest.

Država, gospodarstvo in javnost: Prihodnost slovenskega energetskega prehoda
2026-01-20 09:30 - 15:15 | Institut “Jožef Stefan”, Jamova cesta 39, Ljubljana
Konferenca Država, gospodarstvo in javnost: Prihodnost slovenskega energetskega prehoda bo potekala v torek, 20. 1. 2026, med 9.30 in 15.15 v Veliki predavalnici Instituta ”Jožef Stefan”, Jamova cesta 39, Ljubljana.
Ključno vprašanje energetskega prehoda ni le, na katere energetske vire bomo prešli, da bi zaustavili segrevanje ozračja, ampak tudi: Kako bomo prehod izpeljali, da se zaradi nesoglasij energetski projekti ne bi nerazumno zavlekli, radikalno podražili in s tem negativno vplivali na celotno družbo?
Energetski prehod že sedaj uspešne družbe ločuje od neuspešnih, zato bodo na dogodku gostili ministre, župane, predstavnike OECD, najimenitnejše raziskovalce in ljudi, ki mislijo prihodnost. Pridružite se! Postanite del prihodnosti!
Programski sklopi:

Vrednote in participacija znotraj slovenskega energetskega prehoda
Družbeni temelji energetskega prehoda
Okrogla miza: Prihodnost energetskega prehoda v Sloveniji

Udeležba je brezplačna, vendar je prijava zaradi omejenega števila mest obvezna.

Posvet o malih modularnih reaktorjih
2026-01-14 09:00 - 12:00 | GZS, Dimičeva ulica 13, Ljubljana, Slovenia
Članica SRIP PMiS, Gospodarska zbornica Slovenije, Združenje za inženiring vabi na Posvet o malih modularnih reaktorjih, ki bo potekal 14. 1. 2026, od 9.00 do 12.00, v dvorani C na GZS, Dimičeva ulica 13, Ljubljana.
Dogodek je namenjen podjetjem, strokovnjakom in odločevalcem, ki želijo razumeti vlogo novih jedrskih tehnologij ter možnosti vključevanja slovenskega gospodarstva v prihodnje energetske projekte.
Glavni govorec bo mednarodno priznani strokovnjak prof. dr. Ivan Damnjanović (Texas A&M University), ki v Slovenijo prihaja v okviru programa Fulbright Specialist. Gre za redko priložnost za podjetja, javne institucije, raziskovalne organizacije in izobraževalne ustanove, saj sodelovanje ne bo omejeno na klasična predavanja, temveč bo usmerjeno v razvoj konkretnih rešitev za slovenski prostor. Ključen namen prihoda prof. Damnjanovića je vzpostavitev transformacijskega obdobja v gradbenem sektorju.
Prijave potekajo preko sledeče povezave.

Konferenca GoDigital 2025
2025-12-16 09:30 - 13:00 | Kongresni center Brdo pri Kranju, Predoslje 39, Kranj
Gospodarska zbornica Slovenije vabi na konferenco GoDigital 2025, ki bo potekala v torek, 16. 12. 2025, od 9.30 ure do 13. ure v Kongresnem centru Brdo pri Kranju.
Na največji neodvisni poslovni konferenci na področju digitalizacije v Sloveniji boste spoznali, kako digitalne tehnologije iz podporne funkcije preidejo v samo jedro poslovanja in postanejo vzvod strateškega preboja.
Rok prijave je do 11. 12. 2025 oz. do zapolnitve mest.

Informativni dan Innovation Fund 2025 Net-Zero Technologies Call
2025-12-16 09:00 - 15:30 | Spletni dogodek
Evropska izvajalska agencija za podnebje, infrastrukturo in okolje (CINEA) in Generalni direktorat Evropske komisije za podnebne ukrepe (DG CLIMA) vabita na informativni dan Innovation Fund 2025 Net-Zero Technologies Call, ki bo potekal 16. 12. 2025 od 9.00 do 15.30 prek spleta.
Potrebna je prijava do 15. 12. 2025 do 18.00.
Razpis bo objavljen predvidoma 3. 12. 2025.

Informativni dan Obzorje Evropa - Delovni program WIDERA 2026-2027, del ERA
2025-12-11 09:30 - 16:30 | Spletni dogodek
Evropska komisija vabi na informativni dan Obzorje Evropa – Delovni program WIDERA 2026-2027, del ERA, ki bo potekal 11. 12. 2025 od 9.30 do 16.30 prek spleta.
Predstavili bodo razpise ERA, destinacija “Reforma in izboljšanje evropskega raziskovalnega in inovacijskega sistema”: teme razpisov, možnosti za prijavitelje (raziskovalne organizacije, univerze, inkubatorji, start-up podjetja, nacionalne institucije) in okvire sodelovanja v raziskavah ter inovacijah v Evropi.

Ukrajinsko-slovenski poslovni forum na področju energetike
2025-12-10 10:00 - 13:00 | Grad Jable, Grajska cesta 1, Loka pri Mengšu
Kot ste zasledili v medijih je, zaradi ruske agresije, energetska infrastruktura v Ukrajini zelo poškodovana. Ukrajinska podjetja iščejo partnerje tudi v Sloveniji s produkti in rešitvami na področju energetike, vključno z obnovljivimi viri energije, pametnimi omrežji in čistimi tehnologijami. Za vzpostavitev infrastrukture iščejo tudi svetovalna in inženirska podjetja, ki so pripravljena aktivno sodelovati.
Zato vabimo naše člane, ki imate ustrezne produkte in rešitve, da se udeležite Ukrajinsko-slovenskega poslovnega foruma dne 10.12.2025 na Gradu Jable, Grajska cesta 1, 1234 Loka pri Mengšu. Dogodka se lahko udeležite tudi online.
Dogodek bo združil podjetja iz Ukrajine in Slovenije ter Ukrajinsko gospodarsko zbornico. Ukrajinska podjetja bodo predstavila svoj energetski sektor, potrebe po partnerstvu (tehnološkem, finančnem ali strateškem) ter projektne ideje, za katere iščejo slovenske ali evropske partnerje.
Ukrajinska gospodarska zbornica bo v Slovenijo pripeljala 20 – člansko ukrajinsko delegacijo (gospodarska zbornica, podjetja, energetski grozd Dnipropetrovsk – ki že sodeluje s slovenskim grozdom Slovenski gradbeni grozd – SGG).
Slovenska podjetja lahko raziščejo poslovne priložnosti na področju pridobivanja energije Ukrajini, poiščejo zanesljive ukrajinske partnerje za projekte, ki jih financira EU ali bilateralne projekte ter s sodelovanjem prispevajo k zeleni in odporni energetski prihodnosti Evrope.
Iščejo rešitve na področju energetike, obnovljivih virov, zelene energije in hrambe energije.
Ciljne skupine iz Ukrajine:

Energetska podjetja, javna podjetja in operaterji omrežij.
Razvijalci obnovljivih virov energije (sončna, vetrna, biomasa, vodik).
Ponudniki rešitev za energetsko učinkovitost.
Inženirska in tehnološka podjetja.
Občinske agencije za energijo in izvajalci projektov.

Na dogodek se lahko prijavite do 1.12. preko povezave: Ukrainian–Slovenian Business Forum on Energy Sphere in nam svoj interes sporočite na pmis@ijs.si.

Dogodek SRIP PMiS: Mesta prihodnosti: Inovacije za bivanje po meri človeka
2025-12-10 08:30 - 14:30 | Urbanistični inštitut RS, Trnovski pristan 2, Ljubljana
Vabimo vas na dogodek SRIP PMiS: Mesta prihodnosti: Inovacije za bivanje po meri človeka, ki bo potekal 10. 12. 2025 od 8.30 do 14.30 v prostorih Urbanističnega inštituta RS, Trnovski pristan 2, Ljubljana.
Dogodek bo predstavil inovativne pristope k oblikovanju mest prihodnosti, ki v ospredje postavljajo človeka, njegovo zdravje in povezanost s skupnostjo. Razprava bo zajela 15- in 20-minutne soseske, pametna mesta z etičnimi in trajnostnimi vrednotami, urbano zdravje, podatkovne prostore, lokalne energetske skupnosti ter prilagajanje infrastrukture podnebnim spremembam. Dogodek bo ponudil vpogled v poslovne priložnosti za slovenska podjetja na trgih Zaliva ter prikazal, kako lahko inovacije na področju energije, digitalizacije in urbanega oblikovanja prispevajo k razvoju vključujočih, zdravih in odpornih mest za vse generacije.
PROGRAM-10DECEMBER2025
Prijava na dogodek je obvezna na spodnji povezavi do 2. 12. 2025 oziroma do zapolnitve mest:
https://1ka.arnes.si/mestaprihodnosti
Vljudno vabljeni!

Seminar gradbene kalkulacije
2025-12-08 09:00 - 14:30 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje organizira strokovni seminar gradbene kalkulacije, ki bo potekal 8. 12. 2025 od 9.00 do 14.30 na CPU, Kardeljeva ploščad 27a, Ljubljana.
Udeleženci seminarja bodo pridobili splošen pregled nad obravnavano vsebine, spoznali več bližnjic za hitrejše obvladovanje gradbenih procesov z različnimi praktičnimi napotki ter tako nadgradili svoja znanja.
Potrebna je prijava.

Predstavitveni webinar: ITM 2026
2025-12-04 10:00 - 11:00 | Spletni dogodek
SPIRIT Slovenija, javna agencija v letu 2026 vpisuje devetnajsto generacijo izobraževalnega programa Vodenje izvoznega poslovanja – International Trade Management (ITM), ki ga izvajajo v sodelovanju z ITM Worldwide Foundation.
Predstavitveni webinar ITM 2026 bo potekal 4. 12. 2025 od 10.00 do 11.00. Potrebna je prijava do 2. 12. 2025.

Financiranje trajnostnega razvoja in zelenega prehoda
2025-12-04 09:00 - 13:00 | Območno Obrtno-Podjetniška zbornici Ljubljana Vič, Tržaška cesta 207, Ljubljana
Slovenski poslovni klubi iz Belgije, Nizozemske, Srbije in Zambije vabijo na dogodek Financiranje trajnostnega razvoja in zelenega prehoda, ki bo potekal 4. 12. 2025 od 9.00 do 13.00 v prostorih Območno Obrtno-Podjetniške zbornice Ljubljana Vič, Tržaška cesta 207, Ljubljana.
Poleg nepovratnih evropskih sredstev, s katerimi se intenzivno ukvarja Slovenski poslovni klub v Bruslju, bodo posebno pozornost namenili bančnemu financiranju, povezani regulativi, pogojem in izkušnjam iz prakse.
Potrebna je prijava.

SDBP Investor Conference 2025
2025-12-02 14:00 - 18:00 | SBC – Klub slovenskih podjetnikov, Dunajska cesta 119, Ljubljana
Slovensko–nizozemska poslovna platforma (SDBP) vas na investitorsko konferenco SDBP 2025, ki bo 2. 12. 2025 od 14.00 do 18.00 v prostorih SBC – Kluba slovenskih podjetnikov, Dunajska cesta 119, Ljubljana in prek spleta.
Dogodek povezuje inovativna podjetja, vlagatelje in institucije iz Slovenije, Nizozemske in sveta, ter ponuja izjemne priložnosti za podjetja in startupe, ki želijo pridobiti vlagatelje, partnerje ali večjo mednarodno prepoznavnost.
SDBP Investor Conference 2025_1
Potrebna je prijava do 24. 11. 2025.

Seminar poreklo blaga – novosti
2025-12-01 09:00 - 15:30 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje organizira seminar o poreklu blaga – novosti, ki bo potekal 1. 12. 2025 od 9.00 do 15.30 na CPU, Kardeljeva ploščad 27a, Ljubljana.
Glavna tema bodo prehodne določbe, diagonalna kumulacija in pravila o poreklu blaga, ki se uporabljajo v pan-evro-mediteranskem (PEM) območju v letu 2025 – torej pravila o poreklu, ki se uporabljajo med 25-imi pogodbenicami Regionalne konvencije v letu 2025, ter napovedane spremembe v letu 2026.
Potrebna je prijava.

Brezplačno usposabljanje s področja socialne ekonomije
2025-12-01 - 2026-01-31 | Spletni dogodek
Članica SRIP PMiS, DOBA Fakulteta vabi na brezplačno online usposabljanje Spodbujanje strategij socialnega zagovorništva kot vzvoda v ekosistemu SOCIALNE EKONOMIJE, ki so ga razvili v okviru konzorcija mednarodnega projekta baSE.
baSE_VABILO_online usposabljanje_dec 25 – jan 26
Usposabljanje v skupnem obsegu 30 ur bo potekalo v spletni obliki, in sicer v dveh fazah:

Decembra 2025: samostojno učenju v programu MOOC (Massive Open Online Course) v obsegu 16 ur in
Januarja 2026: samostojno in timsko spletno učenje z dvema webinarjema v obsegu 14 ur.

Katalog izobraževanja
Potrebna je prijava najkasneje do 1. 12. 2025.

WEFE4MED–JRC Webinar | Optimizing Desalination under Continental Drying Conditions
2025-11-25 09:00 - 10:30 | Spletni dogodek
Projekt WEFE4MED in European Commission’s Joint Research Centre (JRC) soorganizirata spletni regionalni dogodek Optimizing Desalination under Continental Drying Conditions through a Water–Energy–Food–Ecosystems (WEFE) Nexus Approach in the Mediterranean, ki bo potekal 25. 11. 2025 od 9.00 do 10.30. Vsebina dogodka bo optimizacija razsoljevanja v pogojih celinskega sušenja s pristopom Nexus voda-energija-hrana-ekosistemi (WEFE) v Sredozemlju.
WEFE4MED-JRC Open Session_Draft agenda
Udeležba na dogodku je brezplačna, potrebna je prijava.

Prvi nacionalni dan evropskih partnerstev za raziskave in inovacije
2025-11-25 08:30 - 16:00 | MAO – Muzej za arhitekturo in oblikovanje, Rusjanov trg 7, Ljubljana
Direktorat za znanost in inovacije Ministrstva za visoko šolstvo, znanost in inovacije (MVZI) vabi na prvi nacionalni dan evropskih partnerstev za raziskave in inovacije, ki bo potekal 25. 11. 2025 od 8.30 do 16.00 v MAO – Muzej za arhitekturo in oblikovanje, Grad Fužine, Rusjanov trg 7, Ljubljana.
Dogodek bo organiziran v okviru Meseca znanosti, ki ga že 10. leto posvečamo promociji slovenskih znanstvenih dosežkov in inovacij. Osrednji namen je predstaviti sodelovanje Slovenije v transnacionalnih projektih za raziskave in inovacije, prikazati pretekle dosežke ter izpostaviti priložnosti, ki jih transnacionalni projekti ponujajo slovenski raziskovalni, inovacijski in podjetniški skupnosti.
Potrebna je prijava do 17. 11. 2025 do 9.00 oz. zapolnitve prostih mest.

Slovensko-češki dan obrambne industrije
2025-11-24 08:30 - 17:30 | City Hotel Ljubljana, Dalmatinova 15, Ljubljana
SPIRIT Slovenija skupaj z Ministrstvom za gospodarstvo, turizem in šport, Grozdom obrambne industrije Slovenije (GOIS) in Združenjem obrambne in varnostne industrije Češke republike (AOBP), organizira Slovensko-češki dan obrambne industrije, ki bo potekal 24. 11. 2025 od 8.30 do 17.30 v City Hotel Ljubljana, Dalmatinova 15, Ljubljana.
Dogodek predstavlja odlično priložnost za predstavitev dobrih praks in dosežkov obrambne industrije obeh držav. Prav tako bo forum možnost za vzpostavitev in krepitev stikov ter razvoj novih poslovnih priložnosti.
Do 13. 11. 2025 vabijo k prijavi podjetja, ki nudijo proizvode in storitve na področju obrambne industrije ter podjetja s komplementarnimi dejavnostmi, še posebej na področju elektroindustrije, strojne industrije in podobno.

Konferenca Ogljični odtis kot osnova za trajnostno poročanje in razogljičenje podjetij
2025-11-24 | Kongresni center Brdo pri Kranju, Predoslje 39, Kranj
Ministrstvo za okolje, podnebje in energijo ter Institut “Jožef Stefan” organizirata v okviru projekta LIFE IP CARE4CLIMATE konferenco Ogljični odtis kot osnova za trajnostno poročanje in razogljičenje podjetij, ki bo potekala 24. 11. 2025 v Kongresnem centru Brdo pri Kranju.
Dogodek bo namenjen podjetjem, ki želijo poglobiti svoje znanje o izračunu ogljičnega odtisa, trajnostnem poročanju in razogljičenju poslovanja. Več informacij o programu in prijavi bo objavljenih kmalu.

Mednarodna strokovna konferenca Shaping the Future of Learning: The Role of Artificial Intelligence
2025-11-20 10:00 - 14:30 | Spletni dogodek
Članica SRIP PMiS, DOBA Fakulteta vabi na mednarodno strokovno konferenco Shaping the Future of Learning: The Role of Artificial Intelligence, ki bo potekala 20. 11. 2025 od 10.00 do 14.00 preko spleta. Visokošolsko izobraževanje doživlja eno najhitrejših in najglobljih preobrazb v zadnjih desetletjih. Pozornost se preusmerja s povsem tehnoloških vprašanj na izrazito pedagoška in družbena vprašanja:

Kako lahko odgovorno vključimo umetno inteligenco v poučevanje in učenje?
Kako naj ocenjujemo učenje v dobi umetne inteligence?

Potreba je prijava do 6. 11. 2025.

Brezplačno ciljno usposabljanje za upravljanje z energijo v industriji
2025-11-12 08:30 - 2025-11-19 15:55 | Reaktorski center Instituta »Jožef Stefan«, Podgorica pri Ljubljani
Institut “Jožef Stefan” – Center za energetsko učinkovitost (IJS-CEU) vabi na brezplačno ciljno usposabljanje za upravljanje z energijo v industriji.
Potekalo bo tri dni, na Reaktorskem centru IJS v Podgorici, v predavalnici P2 na ICJT, in sicer v sredo 12. 11. ter v torek 18. 11. in v sredo 19. 11. 2025.
Vabilo_Upravljanje_energija_IND_november 2025
Več informacij je na voljo na spletni strani CEU.

Innovations in Green Hydrogen Technologies
2025-11-03 14:00 - 17:00 | Institut “Jožef Stefan”, Jamova cesta 39, Ljubljana
🌿 Lecture Series: Innovations in Green Hydrogen Technologies
Join us on 3 November 2025, from 14:00 to 17:00 (CET) at the Jožef Stefan Institute (JSI), Slovenia, for an inspiring lecture series exploring the latest innovations in green hydrogen technologies.
The event will also be live-streamed via JSI TV channel for a wider audience.
Save the date 📆 and get an email reminder by subscribing here 👉🏼 https://buff.ly/sjAX1M2
Hosted by the Advanced Materials Department at JSI and supported by the ANEMEL project, this session will bring together experts from academia and industries from across Europe to share breakthroughs in hydrogen production, spanning from fundamental research to commercial-scale components and devices — all key to achieving a sustainable energy future.

🎙️ Speakers

Xile Hu, EPFL and NovaMea (Switzerland)
Pau Farràs, University of Galway (Ireland)
Anna Ramunni, De Nora (Italy)
Fabio Dionigi, TU Berlin (Germany)
Nina Meglič, ReCatalyst (Slovenia)

Presented by: Suraj Gupta, Jožef Stefan Institute, Slovenia
💡 Why Attend

Discover cutting-edge research driving the future of green hydrogen.
Engage directly with leading scientists and innovators.
Learn about European collaborations and industrial applications.

📍 Location: Main Lecture Hall, Jožef Stefan Institute, Ljubljana, Slovenia
💻 Livestream available: https://video.arnes.si/watch/live/rhx0psrcq4pv

European Startup Village Forum 2025
2025-10-29 08:30 - 17:30 | Berlaymont Piazza in preko spleta, Rue de la Loi 200, 1049 Bruxelles
European Commission’s Joint Research Centre (JRC) organizira European Startup Village Forum 2025, ki bo potekal 29. 10. 2025 od 8.30 do 17.30 v Bruslju in preko spleta. Udeleženci bodo razpravljali o tem, kako podeželska območja v Evropi postajajo središča podjetništva, inovativnosti in priložnosti.
Potrebna je prijava.
